Kasuarfamilien

se inndeling!

Kasuarfamilien (Casuariidae) er en familie med kjempestore strutsefugler (Struthioniformes) som bare finnes i Australasia. Familien omfatter to nålevende slekter; kasuarer (Casuarius) som trives i regnskog, og emu (Dromaius novaehollandiae) som trives på åpen skogbevokst savanne.

Taksonomi 
Tradisjonelt har kasuarer og emu tilhørt hver sine familier, og endog ordner. De var også samlet i ordenen Casuariiformes i en tid. Nyere forskning har imidlertid funnet ut at emu er en nærmere slektning av kasuarene enn tidligere antatt, og er derfor nå plassert i samme familie; kasuarfamilien.

Det finnes også flere fossile arter i gruppen. Emuarius fra oligocen hadde kasuar-aktig hodeskalle og lårbein, kombinert med legger og føtter mer lik dem man finner hos emu. En annen er Casuarius lydekkeri, en fossil art fra pleistocen funnet i New South Wales.

Beskrivelse 
Fuglene i kasuarfamilien er kjempestore (), flygeløse tre-tåede terrestriske fugler, med lang hals og lange lemmer. Hunnene er størst. Artene har også en prominent hjelm på skalletaket, som ikke er av bein, men en utrolig tøff elastisk, skumlignende substans, som sitter godt festet til skallen og er dekket med keratinholdig hud. Det har blitt lansert hypoteser om at fuglene har utviklet hjelmen som både «våpen» og «veirydder for tett underskog», men de har verken latt seg bekrefte eller avkrefte, så langt.

Fuglene trives i regnskog og på skogbevokst savanne, fra lavereliggende terreng og opp mot .

Inndeling 
Inndelingen følger Birds of the World og er i henhold til Winkler, Billerman & Lovette (2020).

 Palaeognathae, primitive nåtidsfugler
 Struthioniformes, strutsefugler
 Notopalaeognathae
 Rheiformes, nandufugler
 Novaeratitae, kasuarfugler, elefantfugler og kivifugler
 Casuariiformes, kasuarfugler
 Casuariidae, kasuarfamilien
 Casuariinae, kasuarer
 Casuarius, kasuarslekten
 C. casuarius, toflikkasuar
 C. bennetti, dvergkasuar
 C. unappendiculatus, enflikkasuar
 Dromaiinae, emuer
 Dromaius, emuslekten
 D. novaehollandiae, emu
 †Aepyornithiformes, elefantfugler
 Apterygiformes, kivifugler
 Tinamiformes, tinamufugler (pampashøns)
 †Dinornithiformes, moafugler

Referanser

Eksterne lenker 
 

Notopalaeognathae
Dyr formelt beskrevet av Johann Jakob Kaup
Fugler formelt beskrevet i 1847